| «20 de abril» |
| --- |
|  |
| Canción de Celtas Cortos |
| Lanzamento | {{{lanzamento}}} |
| Formato |  |
| Gravada | 1991 |
| Xénero musical | {{{xénero}}} |
| Lingua(s) | {{{lingua}}} |
| Duración | 3:53 |
| Discográfica | Discos Radiactivos Organizados |
| Produtor(es) | Juan Ignacio Cuadrado |
| Escritor(es) | Jesús Cifuentes, Nacho Martín |
| Cronoloxía |
| 

|  |  |  |
| --- | --- | --- |
| «¿Qué voy a hacer yo?» | «20 de abril» | «Cuéntame un cuento» |

 |
| Miscelanea | {{{miscelanea}}} |

"**20 de abril**" é unha canción da banda española Celtas Cortos, do seu disco *Cuéntame un cuento*. Ten unha duración de 3 min 53 seg.

Descrición
----------

Escrita a modo de carta do autor a unha vella amiga, rememorando con nostalxia os bos momentos vividos noutrora co seu grupo de amigos da mocidade. A canción fala dunha fin de semana do pasado que transcorreu na *Cabaña de El Turmo* e que se identificou cun albergue existente na localidade de Benasque (provincia de Huesca). Porén, o autor, Jesús Cifuentes, desvelou que a letra non está baseada nunha historia real. Foi composta namentres que exercía como asistente social na localidade de El Tiemblo.

O título da canción alude á primeira frase da canción, que reproduce o que se supón que é o encabezado da carta: *20 de abril del 90* (1990). Con todo, a canción escribiuse en 1991.

O tema foi número un na lista elaborada pola cadea de radiofórmula Los 40 Principales a semana do 18 de abril de 1992. A repercusión foi tal que o Grupo Municipal de Izquierda Unida no Concello de Valladolid, presentou unha proposta -que non foi adiante- para que o nome da rúa José Antonio Primo de Rivera pasase a chamarse *20 de abril*.

25º aniversario
---------------

O 20 de abril de 2015, coincidindo co 25º aniversario do día desa canción, tivo lugar en España unha onda nostálxica, quer nas redes sociais quer nos medios de comunicación tradicionais, evocando o tema, que chegou a se converter en *trending topic*. Chegaron mesmo a facerse parodias da letra e eventuais respostas á carta da canción.

Versións
--------

O tema foi versionado polos grupos Amaral, Nomadi -en lingua italiana- ou o galego Siniestro Total.

Notas
-----

1. ↑  "*Cuéntame un cuento*". *Lafonoteca* (en castelán). 12 de novembro de 2010. Consultado o 2 de xuño de 2015.
2. ↑  "20 de Abril del 90". *M80 Radio*. 20 de abril de 2015. Arquivado dende o orixinal o 31 de agosto de 2017. Consultado o 2 de junio de 2015.
3. ↑  "25 años del 20 de abril de Celtas Cortos". Europa Press. 20 de abril de 2015. Consultado o 2 de xuño de 2015.
4. ↑  "'20 de abril del 90' cumple 25 años". *El Mundo*. 20 de abril de 2015. Consultado o 2 de xuño de 2015.
5. ↑  "La canción "20 de abril del 90", un cuarto de siglo de melancolía de Celtas Cortos". *eldiario.es*. 20 de abril de 2015. Consultado o 2 de xuño de 2015.
6. ↑  "Celtas Cortos, estrellas por accidente del 20 de abril". *Diario Crítico*. 20 de abril de 2015. Consultado o 2 de xuño de 2015.
7. ↑  "La chica de '20 de abril del 90' al final contestó al Cifu y tenemos la carta". *GQ*. 20 de abril de 2015. Consultado o 2 de xuño de 2015.
8. ↑  Elena Santos; Arturo Bracero (20 de abril de 2015). "'20 de abril' cumple 25 años: un homenaje a la canción en emojis". *The Huffington Post*. Consultado o 2 de xuño de 2015.

Véxase tamén
------------

### Ligazóns externas

* Ficha en Discogs

|  |  |
| --- | --- |
| Control de autoridades | 
* Wd: Q21001687
* MusicBrainz: ID

 |